Ronny Hvambsal

Ronny Mandt Hvambsal (født 1967) er en norsk tidligere fotballspiller som spilte målvakt for .

Ronny Hvambsal hadde vært både fotballmålvakt på juniornivå og en lovende skihopper for Kongsberg Idrettsforening da han i 1988 valgte å satse på fotball.
Etter en sesong med seniorfotball for Efteløt i 7. divisjon, hvor han vekslet mellom å spille målvakt og spiss, tok Hvambsal kontakt med Strømsgodset. Han fikk sjansen i en turnering i Bærum, hvor han overbeviste med sin spenst, reaksjonsstyrke og blikk for spillet. Han fikk sin debut for Strømsgodset 2. juli 1989 i en hjemmeseier i 2. divisjon over . I 1990-sesongen var han en periode førstevalg foran Gabor Valo i en sesong Strømsgodset tilbragte i Eliteserien.

Foran 1993-sesongen forlot Hvambsal Strømsgodset til fordel for . Hvambsal meldte i august 1994 at et brudd i hånden som ikke ville lege seg skikkelig tvang ham til å legge opp.

Hvambsal fortsatte spille fotball som spiss i 4. divisjon for , før han i 1996 gikk til  i 5. divisjon hvor han igjen spilte målvakt.

I 2002 gjeninntrådte Hvambsal for Strømsgodset som reserve for førstemålvakt Thomas Solvoll. Det ble med én sesong. Av hensyn til familien valgte Hvambsal å avslå tilbudet om å forlenge kontrakten. I stedet valgte han å gå tilbake til Kongsberg for å bli spillende trener sammen med Trygve Hagen.

Midtveis i 2005-sesongen ble Hvambsal nok en gang klar for en gjeninntreden hos Strømsgodset som trengte ny reservemålvakt for Thomas André Ødegaard etter at Tommy Lillehagen brakk benet. Hvambsal spilte fire kamper i 2005 for Strømsgodset i Ødegaards fravær.

I 2006 spilte Hvambsal sin siste sesong med seniorfotball i 2. divisjon for  med Trygve Hagen som trener.

Referanser

Eksterne lenker 
 

Norske fotballspillere
Fotballspillere for Strømsgodset TF
Fotballspillere for Moss FK
Personer fra Kongsberg kommune